Jānis Jēgermanis

Jānis Jēgermanis (1895—1968) bija latviešu ķirurgs, Rīgas pilsētas 1. slimnīcas ķirurgiskās nodaļas vadītājs.

 Dzīvesgājums 
Dzimis 1895. gada 15. martā Rīgā dārznieka Jēkaba Bleses ģimenē, kļuva par Jāni Jēgermani, kad viņu formāli adoptēja tēvamāsas ģimene. Bērnību pavadīja Lielezeres muižā Lietuvas pierobežā.Šefs. Atmiņu stāsts par Rīgas 1. slimnīcas ķirurgu dr. Jāni Jēgermani  D. Ričika, doctus.lv, 2008. gada novembrī Mācījās Rīgas Aleksandra ģimnāzijā, 1914.-1919. gadā studēja Petrogradas Kara medicīnas akadēmijā, pēc tam bija sarkano latviešu strēlnieku ārsts. Pēc Latvijas brīvības cīņu beigām atgriezās Latvijā, 1921. gadā strādāja par Daugavpils kara ārstu. 

1923. gadā nokārtoja Latvijas Universitātes Medicīnas fakultātes ārsta eksāmenu, bija Propedeitiskās ķirurģijas klīnikas asistents. 
1928. gadā Latvijas ārstu 2. kongresā viņš nolasīja referātu par iegurņa un kaulu lūzumiem.
No 1936. gada vadīja Rīgas pilsētas 1. slimnīcas ķirurgisko nodaļu. 
Bija precējies ar Sarkanā Krusta slimnīcas ķirurģi Annu Ūdri.

Pēc Otrā pasaules kara bija PSRS Augstākās padomes deputāts (1954-1962).Populārā Medicīnas enciklopēdija. Rīga: 1984. gads
Miris 1968. gada 14. jūnijā Rīgā.
Apglabāts Rīgas Meža kapos, uz kapa pieminekļa ir uzraksts "Ķirurgi Jānis Jēgermanis un Anna Ūdre".

 Apbalvojumi un pagodinājumi 
 Latvijas PSR Nopelniem bagātais ārsts (1947) 
 Ļeņina ordenis (1966)

 Atsauces 

Kategorija:Latvijas Universitātes darbinieki
Kategorija:Latvijas mediķi
Kategorija:Rīgas Meža kapos apbedītie
Kategorija:Latvijas PSR Nopelniem bagātie ārsti